༄༅། །འཕགས་པ་བཟང་པོ་སྤྱོད་པའི་སྨོན་ལམ་གྱི་
རྒྱལ་བོའི་དོན་འགྲེལ་སྐལ་བཟང་རེ་བ་
ཀུན་སྐོང་ཞེས་བྱ་བ་
བཞུགས་སོ། །
279

༄ །མི་མཉམ་པའི་བྲྀཏྟ་ཁ་སྒོ་ཕན་པའི་སྲསྟ་རས་
མངོན་པར་མཛེས་པའོ། །
lalsdugmal
༄༅། །ཛྙཱནཱདྷཱུཏམཎྜལཙ། །
༄༅། །རྨད་བྱུང་མཁྱེན་པའི་དཀྱིལ་འཁོར་ཅན། །
दमातयबिलालिता
དྷརྨཱཏཁཾབིལཱལིཏ། །
ཆོས་ཉིད་མཁའ་ལ་རྣམ་རོལ་པ། །
280

༄མི་མཉམ་པའི་བྲྀཏྟ་ཁ་སྒོ་ཕན་པའི་སྲསྟ་རས་
མངོན་པར་མཛེས་པའོ།། །
nhaanཀྭual
༄༅། །མུནིནྡྲབྷཥསཱུརྱེན། །
༅། །ཐུབ་དབང་སྨྲ་བའི་ཉི་མ་ཡིས། །
aannaaaa
སྭསྟིཔདྨོཔྲཔུཥྤཀྲྀ༎
བདེ་ལེགས་པདྨོ་རབ་རྒྱས་མཛོད། །
281

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
༄༅། །མཉམ་མེད་སྟོན་མཆོག་ཤཱཀྱའི་རྒྱལ་བོ་དང་། །
རྒྱ་ཆེན་སྤྱོད་པའི་མཛོད་འཛིན་མི་ཕམ་མགོན། །
ཟབ་མོ་ལྟ་བའི་མངའ་བདག་འཇམ་དཔལ་དབྱངས། །
ཡོངས་འཛིན་བརྒྱུད་པར་བཅས་ལ་གུས་ཕྱག་འཚལ། །
རྒྱལ་སྲས་ཀུན་བཟང་ཞལ་ལུང་བདུད་རྩིའི་བཅུད། །
ནོར་བཟང་ཐུགས་ཀྱི་བུམ་པར་ལེགས་འཁྱིལ་བའི། །
རླབས་ཆེན་སྨོན་ལམ་ཟབ་དོན་ཆ་ཤས་ཙམ། །
སྐལ་བཟང་ལེགས་བྲིས་དགའ་སྟོན་སྤེལ་བར་བྱ། །
འདིར་རྒྱལ་སྲས་བདག་ཉིད་ཆེན་པོ་གཞོན་ནུ་ནོར་བཟང་གིས་ཐོག་མ
འཇམ་དབྱངས་ནས་ཐ་མ་ཀུན་བཟང་གི་བར་བཤེས་གཉེན་བརྒྱ་བསྟེན་པ་ལས་
ཀུན་ཏུ་བཟང་པོས་ནོར་བཟང་ལ་བདག་པས་གཞན་གཅེས་པའི་བྱང་ཆུབ་ཀྱི་་་་་
སེམས་རིན་པོ་ཆེས་ཀུན་ནས་བསླངས་ཏེ་རླབས་ཆེན་སྨོན་ལམ་གྱི་གནད་མཐའ་་་
དག་མ་ཚང་བ་མེད་པར་བསྡུས་ཏེ་གསུངས་པ་འཕགས་པ་བཟང་པོ་སྤྱོད་པའི་
སྨོན་ལམ་གྱི་རྒྱལ་བོའི་ཚིག་དོན་ཅུང་ཟད་འགྲེལ་བ་ལ། མཚན་གྱི་དོན། འགྱུར་གྱི་
ཕྱག དགོས་འབྲེལ་བཤད་པ། གཞུང་དངོས་ཀྱི་དོན་ཏོ། །དང་པོ་ནི་འདུལ་བ་མེ་
ཏོག་འཕྲེང་རྒྱུད་ལས། མཉན་ཡོད་གནས་བཅས་ཙམྤ་ཀ །ཝ་ར་ཎཱ་སི་ཡངས་པ་
ཅན། །རྒྱལ་བོའི་ཁབ་དང་དྲུག་པོ་སྟེ། །འདི་དག་གྲོང་ཁྱེར་ཆེན་པོར་གྲགས། །ཞེས་
པ་ལྟར་གྲོང་ཁྱེར་ཆེན་པོ་དྲུག་ཡོད་པའི་ས་ཕྱོགས་དེ་ལ་རྒྱ་གར་དུ་བཏགས་པ་་་་་
ཡིན་ཅིང༌། རྒྱ་གར་ཞེས་པའི་དོན་ཡང་བཤད་ཚུལ་མང་དུ་མཆིས་མོད་ཀྱང་རྒྱ་
དཀར་ནག་གཉིས་ལས་འཕགས་ཡུལ་པ་རྒྱ་དཀར་པོ་ཞེས་བཏགས་པ་མཁས་པ་་་
འགའ་ཞིག་གིས་མི་འཐད་པར་བཤད་ཀྱང༌། ངེས་ཚིག་གི་བཤད་པ་འཇུག་པའི་
དབང་དུ་བྱས་ན། དཀར་ཞེས་པའི་སྔོན་འཇུག་མ་ནིང་ད་ཡིག་ཕྱིས་ཏེ་མིང་
282

འཕགས་པ་བཟང་སྤྱོད་སྨོན་ལམ་གྱི་དོན་འགྲེལ་སྐལ་བཟང་རེ་བ་ཀུན་སྐོང་བཞུགས།
མཐའ་འདྲེན་ཚུལ་གྱི་དབང་གིས། མིང་གཞིའི་ཀ་རང་དང་སྡེ་བ་གཅིག་པའི་མོ་
ཡིག་ཏུ་བསྒྱུར་ནས་གར་ཞེས་པ་གྲུབ་པར་ཁོ་བོ་འཐད་པར་སེམས། ཡུལ་དེའི་
སྐད་རིགས་ལ་སཾ་སྐྲྀ་ཏ་ལྷའི་སྐད་དང་། ཨ་བ་བྷཾ་ཤ་ཟུར་ཆག་པའི་སྐད་དང་།
བི་ཤ་ཙི་ཤ་ཟའི་སྐད་དང༌། བྲ་ཀྲྀ་ཏ་ཡུལ་མི་རང་བཞིན་པའི་སྐད་དང་བཞི་ལས།
ལེགས་སྦྱར་ལྷའི་སྐད་དུ། ཨཱརྱ་བྷ་དྲ་ཙརྻ་པྲ་ཎི་དྷཱ་ན་རཱ་ཛ་ཞེས་པ་ ་ཡིན་ལ། དེ་
ཉིད་བོད་སྐད་དུ་བསྒྱུར་ན། འཕགས་པ་བཟང་པོ་སྤྱོད་པའི་སྨོན་ལམ་གྱི་རྒྱལ་བོ་
ཞེས་བྱ་བ་སྟེ། དེ་ཡང་བྱང་སེམས་ཀུན་བཟང་རང་གི་སྤྱོད་པས་མཚོན་རྒྱལ་སྲས་
ཀྱི་སྤྱོད་པ་ཕྱིན་དྲུག་སོགས་མཆོག་ཏུ་གྱུར་པ་རྣམས་སྨོན་པའི་ཡུལ་དུ་བྱས་ནས་་་་་
སྨོན་ལམ་འདེབས་ཤིང་སྨོན་ལམ་གཞན་ལས་མཆོག་གམ་གཙོ་བོར་གྱུར་པས་ན་་་
རྒྱལ་བོའོ། །གཉིས་པ་འགྱུར་གྱི་ཕྱག་ནི། འཕགས་པ་འཇམ་དཔལ་གཞོན་ནུར་
གྱུར་པ་ལ་ཕྱག་འཚལ་ལོ། །ཞེས་པའི་དོན་ནི་སོ་སོའི་སྐྱེ་བོའི་ས་ལས་རིང་དུ་
འཕགས་ཤིང༌། ཉོན་མོངས་པའི་རྩུབ་རེག་དང་བྲལ་བ། ཚོགས་གཉིས་ཀྱི་དཔལ་
དང་ལྡན་ཞིང་གཞོན་ནུ་བརྒྱད་གཉིས་བཅུ་དྲུག་ལོན་པའི་ན་ཚོད་ཅན་དུ་གྱུར་པ་
ལ་ཕྱག་འཚལ་ལོ་ཞེས་པ་ལོ་ཙཱ་པ་རྣམས་ཀྱིས་འགྱུར་མཐར་ཕྱིན་པ་དང་བར་་་
ཆད་ཞི་བའི་སླད་དུ་སྐྱེས་བུ་དམ་པའི་སྤྱོད་པ་དང་མཐུན་པའི་ཡུལ་ཁྱད་པར་
ཅན་ལ་བསྟོད་ཕྱག་མཛད་པའོ། །གསུམ་པ་དགོས་འབྲེལ་ནི། བྱང་སེམས་མོས་
སྤྱོད་པ་དང་། སར་གནས་ཀྱི་སེམས་དཔའི་ཡོན་ཏན་དང༌། སྤྱོད་པ་རྒྱ་མཚོ་ལྟ་བུ་
རྣམས་བརྗོད་བྱ། དེ་དག་ཡིད་ཡུལ་དུ་བྱས་ནས་སྨོན་ལམ་བཏབ་པས་ཐེག་པ་
ཆེན་པོའི་རིགས་ཀྱི་ནུས་པ་བརྟས་ཤིང་འོག་ནས་འབྱུང་བའི་སྨོན་ལམ་བཏབ་་་་
པའི་འབྲས་བུ་གནས་སྐབས་ཀྱི་དགོས་པ་དང་། མཐར་ཐུག་བླ་ན་མེད་པའི་བྱང་
ཆུབ་ཉིང་དགོས་དང་། ཉིང་དགོས་དགོས་པ་དང་འབྲེལ། དགོས་པ་བརྗོད་བྱ་
དང་འབྲེལ་བ་ནི་འབྲེལ་བའོ། །བཞི་བ་གཞུང་དངོས་བཤད་པ་ལ་གསུམ། སྔོན་
283

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འགྲོ་ཡན་ལག་བདུན་པས་རྒྱུད་སྦྱངས་པ། དངོས་གཞི་སྨོན་ལམ་གྱི་དབྱེ་བ་རྒྱས་
པར་བཤད་པ། རྗེས་སྨོན་ལམ་གྱི་ཕན་ཡོན་བསྟན་པས་མཇུག་བསྡུ་བའོ། །དང་པོ་
ལ་ལྔ། བསོད་ནམས་ཀྱི་ཚོགས་བསགས་པ། རང་རྒྱུད་ཀྱི་སྒྲིབ་པ་སྦྱངས་པ། གཞན་
རྒྱུད་ཀྱི་བསོད་ནམས་ལ་དགའ་བ་བསྒོམས་པ། རང་གཞན་ལ་ཕན་པའི་ལྷག་
བསམ་གྱིས་གསོལ་བ་བཏབ་པ། བསགས་པའི་དགེ་རྩ་རྣམས་བྱང་ཆུབ་ཏུ་བསྔོ་
བའོ། །དང་པོ་ལ་གཉིས། ཕྱག་འཚལ་བ་དང་། མཆོད་པའོ། །དང་པོ་ལ་གཉིས།
སྤྱིའི་ཕྱག་དང་བྱེ་བྲག་གི་ཕྱག་གོ། །དང་པོ་ནི་ཕྱག་བགྱི་འོ་ཞེས་བྱ་སྟེ། ཡུལ་གང་ལ་
ན་གྲངས་ཇི་སྙེད་པ་དེ་སྙེད་དེ་གྲངས་ཀྱི་སྒོ་ནས་བགྲང་བའི་ཚད་ལས་འདས་་
ཤིང་སངས་རྒྱས་སུ་དག་ཅེས་མིང་གི་སྒོ་ནས་བརྗོད་པའི་ཚད་ལས་འདས་པ་གང་
དག་ཕྱོགས་བཅུའི་འཇིག་རྟེན་གྱི་ཁམས་མུ་མེད་པ་ན་བཞུགས་པའི་སངས་རྒྱས་་་
བཅོམ་ལྡན་འདས་དུས་གསུམ་དུ་གཤེགས་ཤིང་།
གཤེགས་བཞིན་པ་དང་།
གཤེགས་པར་འགྱུར་བའི་ཇི་སྙེད་པ་སྟེ་མ་ལུས་པ་སུ་དག་བཞུགས་པ་མི་ཡི་སེངྒེ་
སྟེ་གཅན་གཟན་གྱི་རྒྱལ་བོ་སེངྒེ་ནི་སྲོག་ཆགས་གཞན་ལ་འཇིགས་པ་དང་བག་ཚ་
བ་མེད་པར་དེ་དག་ཟིལ་གྱིས་གནོན་པ་ལྟར།
སངས་རྒྱས་བཅོམ་ལྡན་འདས་
རྣམས་ནི་བདུད་བཞི་ལས་རྒྱལ་ཞིང་ཚོགས་ཀྱི་ནང་དུ་མི་འཇིགས་པ་བཞིས་་་་་་་
འཇིགས་པ་མི་མངའ་བ་འཇིག་རྟེན་གྱི་དྲེགས་ལྡན་མཐའ་དག་ཟིལ་གྱིས་གནོན་་་
པའི་མིའི་སེངྒེ་ཞེས་པའི་ཐ་སྙད་སྦྱར་བ་སྟེ་རྒྱལ་བ་སྲས་དང་བཅས་པ་ཐམས་་་་་་་
ཅད་ལ་དམིགས་པའོ། །གང་གིས་ན་ཡུལ་ཁྱད་པར་ཅན་རྣམས་ལ་ཚོགས་བསགས་
ཏེ་སྨོན་ལམ་འདེབས་པ་པོ་བདག་གིས་སོ། །ཚུལ་ཇི་ལྟར་ན་ལུས་དང་ངག་ཡིད་
དང་བས་ཕྱག་བགྱིའོ་ཞེས་པ་སྟེ། ལུས་ཀྱིས་ཕྱག་འཚལ་བ་དང་། ངག་གིས་བསྟོད་
དབྱངས་བརྗོད་པ་དང་། ཡིད་ཀྱིས་ཡོན་ཏན་དྲན་པའི་དང་བའི་དད་པས་མཚོན་
ཡིད་ཆེས་ཀྱི་དད་པ་དང་།
འདོད་པའི་དད་པས་ཀུན་ནས་བསླངས་ཏེ་ཕྱག་
284

འཕགས་པ་བཟང་སྤྱོད་སྨོན་ལམ་གྱི་དོན་འགྲེལ་སྐལ་བཟང་རེ་བ་ཀུན་སྐོང་བཞུགས།
བགྱིའོ་ཞེས་པའོ། །གཉིས་པ་སྒོ་གསུམ་སོ་སོ་བའི་ཕྱག་གསུམ་ལས། དང་པོ་ལུས་
ཀྱི་ཕྱག་ནི། ཕྱག་འཚལ་ལོ་ཞེས་དྲང་ངོ་། །གང་ལ་ན་བདུད་བཞི་ལས་རྒྱལ་བའི་
སངས་རྒྱས་བཅོམ་ལྡན་འདས་ཐམས་ཅད་ལའོ། །ཚུལ་ཇི་ལྟར་ན་བཟང་པོ་སྤྱོད་
པའི་སྨོན་ལམ་གྱི་བསམ་པའི་སྟོབས་དག་གི་སྒོ་ནས་རྒྱལ་བ་ཐམས་ཅད་ཡིད་ཀྱིས་
མདུན་ནམ་རང་གནས་སུ་མངོན་སུམ་དུ་བཞུགས་པར་མོས་ཏེ་སྐྱབས་ཡུལ་་་་་་་་
རྣམས་ཀྱི་སྔོན་སློབ་པ་ལམ་གྱི་གནས་སྐབས་སུ་རྒྱལ་སྲས་ཀྱི་སྤྱོད་པ་རྒྱ་མཚོ་ལྟ་བུ་
བཟང་པོ་སྟེ་ཚུལ་མིན་ཡིད་བྱེད་ཀྱི་དྲི་མས་མ་སྦགས་པའི་སྨོན་ལམ་དང༌། མངོན་
པར་རྫོགས་པར་སངས་རྒྱས་པའི་མཛད་པ་རླབས་པོ་ཆེ་རྣམས་ལ་དད་པའི
སྟོབས་བསྐྱེད་པས་ཀུན་ནས་བསླངས་ཏེ། སངས་རྒྱས་ཀྱི་ཞིང་མ་ལུས་པ་དག་གི་
རྡུལ་སྙེད་ཀྱི་གྲངས་དང་མཉམ་པའི་ལུས་སྤྲུལ་ནས་ཡན་ལག་ལྔ་ས་ལ་གཏུགས་་་་་
པའི་སྒོ་ནས་གུས་པས་ཕྱག་འཚལ་བའོ། །གཉིས་པ་ཡིད་ཀྱི་ཕྱག་ནི། རྡུལ་གཅིག་
སྟེང་ན་ཞེས་སོགས་ཏེ། དོན་ནི་རྡུལ་ཕྲ་རབ་གཅིག་སྟེ་རེ་རེའི་སྟེང་ན་སངས་རྒྱས་
ཀྱི་ཞིང་རབ་འབྱམས་ཀྱི་རྡུལ་གྱི་གྲངས་དང་མཉམ་པའི་གཙོ་བོ་སངས་རྒྱས་
རྣམས་ཀྱི་འཁོར་སངས་རྒྱས་ཀྱི་སྲས་བྱང་ཆུབ་སེམས་དཔའ་རྣམས་ཀྱིས་བསྐོར་་་་
བའི་དབུས་ན་བཞུགས་པར་མོས་ཤིང་། རང་ཅག་བློ་དམན་པ་རྣམས་ཀྱིས་རྡུལ་
ཕྲ་རབ་ཆུང་ཤས་གཅིག་གི་གོ་སར་ཞིང་ཁམས་བགྲང་ལས་འདས་པའི་རྒྱལ་བ་་་་
སྲས་བཅས་བཞུགས་པ་བློ་ངོར་མི་ཤོང་བ་ལྟ་བུར་འདུག་ཀྱང་། དེ་ནི་རྡུལ་ཕྲ་
རབ་གཅིག་གི་སྟེང་གི་ཆོས་ཉིད་དང༌། ཞིང་གི་རྡུལ་ཇི་སྙེད་ཅིག་ཡོད་པ་ཐམས་
ཅད་ཀྱི་ཆོས་ཉིད་གཉིས་ལ་རྒྱ་ཆེ་ཆུང་གི་ཁྱད་པར་མེད་པའི་སྟོབས་ཀྱིས་ཡིན་ལ།
དེ་ལྟ་བུའི་ཚུལ་གྱིས་རྒྱལ་བ་དེ་དག་གི་རྣམ་ཀུན་གཟིགས་པའི་ཡེ་ཤེས་སྒྲིབ་བྲལ་་་
ཆོས་ཐམས་ཅད་ཀྱི་གནས་ལུགས་སྟོང་པ་ཉིད་དང་ཡུལ་ཡུལ་ཅན་དུ་རོ་གཅིག་ཏུ་
ཞུགས་པའི་ཡེ་ཤེས་ཀྱི་རོལ་བས་ནམ་མཁས་གར་ཁྱབ་ཏུ་ཁྱབ་པས་ན། དེ་ལྟ་བུའི་
285

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མོས་ཏེ་བ
སྐུ་དང་ཞིང་གི་བཀོད་པས་ཀྱང་ཆོས་ཀྱི་དབྱིངས་ཀྱི་ཁམས་ཐམས་ཅད་གང་བ་ལ་
་བསམ་མི་ཁྱབ་ཀྱི་ཡོན་ཏན་ལ་ཡིད་ཀྱིས་དད་པར་བྱེད་པའོ། །གསུམ་པ་
ངག་གི་ཕྱག་ནི། བསྟོད་ཅེས་པའོ། །གང་ལ་ན་བདེ་བར་གཤེགས་པ་ཞེས་སོགས་
ཀྱིས་བསྟན་ཏེ། དེའི་སྒྲ་ནི་ཐ་སྙད་ཀྱི་དབང་གིས་གསུམ་དང་། དངོས་པོའི་དབང་
གིས་བཞི་དང་། དུས་ཀྱི་དབང་གིས་གཉིས་ལ་འཇུག་པ་ལས། ལྷག་བཅས་མ་
གཏོགས་པའི་དེ་སྒྲ་འཇུག་ཡུལ་རྣམ་གྲངས་གཞན་བརྗོད་ཤ་སྟག་ཡིན་ཅིང༌། དེ་
སྒྲའི་ཤུལ་དུ་སྒྲས་ཟིན་ལ་དངོས་སུ་ཐོན་མ་ཐོན་ཇི་ལྟར་ཡང་དོན་གཞན་དྲང་དུ་་་
ཡོད་པ་དེ་ནི་རྣམ་གྲངས་གཞན་བརྗོད་པ་སྟེ། སྐབས་འདིའི་དེ་སྒྲ་ནི་བསྟོད་ཡུལ་
གྱི་བདེ་བར་གཤེགས་པ་རྣམས་ལ་གོ་
་དགོས་ཤིང་། དག་ཅེས་པ་ནི་གཉིས་ཙམ་གྱི་
གྲངས་ཀྱི་ཚོད་བཟུང་བ་མིན་ཅིང་གཉིས་ཡན་ཆད་ཀྱི་གྲངས་ཅི་ཙམ་ཡོད་པ་
དང་། རྣམས་ཀྱིས་གསུམ་ཡན་ཆད་ཀྱི་གྲངས་ཅི་ཙམ་ཡོད་པ་བསྡུ་ནུས་པས་སོ། །
བསྔགས་པ་ཞེས་པ་ནི་བསྟོད་ཡུལ་དེ་དག་གི་སྐུ་གསུང་ཐུགས་གསང་གསུམ་མི་་་་་
ཟད་པ་རྒྱན་གྱི་འཁོར་ལོའི་ཡོན་ཏན་ལ་བསྔགས་པ་
མི་ཟད་པའི་དོན་ནི།
རྒྱལ་བ་ཙོང་ཁ་པ་ཆེན་པོས། ཁྱོད་ཀྱི་སྐུ་གསུང་ཐུགས་ཀྱི་གསང་བ་ཡི། །ཚུལ་འདི་
རྒྱལ་སྲས་རང་རྒྱལ་ཉན་ཐོས་ཀྱིས། །ཅི་ཙམ་བརྟགས་ཀྱང་བློ་ཡི་ཡུལ་མིན་ན། །
ཚངས་དང་དབང་བོ་སོགས་ཀྱིས་སྨོས་ཅི་འཚལ། །ཞེས་གསུངས་པ་ལྟར། དཔེར་
ན་མཁའ་ལྡིང་གི་དབང་བོས་ནམ་མཁའི་དབྱིངས་སུ་ཅི་ཙམ་བགྲོད་ཀྱང་ནམ་་་་་་
ཞིག་ན་རང་གི་སྟོབས་ཟད་པས་ལྡོག་པར་འགྱུར་གྱི་ནམ་མཁའ་ཟད་པས་ལྡོག་་་་་
པར་མི་འགྱུར་བ་ལྟར། རྒྱལ་སྲས་བྱང་ཆུབ་སེམས་དཔའ་རྣམས་དང་རང་རྒྱལ་
རྣམས་དང་ཉན་ཐོས་རྣམས་ཀྱིས་ཅི་ཙམ་བརྟག་ཅིང་དཔྱད་ཀྱང་སངས་རྒྱས་ཀྱི་་་
གསང་བ་བསམ་གྱིས་མི་ཁྱབ་པའི་གནས་ཕྲ་ཞིང་ཕྲ་བ་རྣམས་བློའི་ར་བ་ལས་་་་་་
བརྒལ་བར་འགྱུར་ན། འཇིག་རྟེན་པའི་ལྷ་དབང་བོ་དང་ཚངས་པ་སོགས་ཀྱིས་རོ་
286

འཕགས་པ་བཟང་སྤྱོད་སྨོན་ལམ་གྱི་དོན་འགྲེལ་སྐལ་བཟང་རེ་བ་ཀུན་སྐོང་བཞུགས།
འཛིན་སྟོང་ཕྲག་ཏུ་སྤྲུལ་ནས་བསྐལ་བའི་བར་དུ་བརྗོད་ཀྱང་ཡོན་ཏན་གྱི་མཐའ་་
ཟད་པར་མི་འགྱུར་བས་ན་མི་ཟད་པ་སྟེ། དེ་ལྟ་བུའི་ཡོན་ཏན་མང་བའི་དོན་རྒྱ་
མཚོ་སྟེ་མཐའ་ཀླས་པའི་ཆ་ཤས་ཙམ་བརྗོད་པའི་རྒྱུ་དབྱངས་ཀྱི་ཡན་ལག་ལྕེ་རྐན་
སོགས་རྒྱ་མཚོ་སྟེ་མང་པོར་སྤྲུལ་ནས་སྙན་པའི་སྒྲ་དབྱངས་ཀྱིས་རྒྱལ་བ་རྣམས་ཀྱི་
ཡོན་ཏན་བརྗོད་ཅིང་། བདེ་བར་གཤེགས་པ་སྟེ་བསྐལ་བ་མང་པོར་ཚོགས་གཉིས་
ཀྱི་སྤྱོད་པ་མཐར་ཕྱིན་པའི་ལག་རྗེས་བླ་ན་མེད་པའི་བདེ་བ་སྐུ་གསུམ་གྱི་གོ་
འཕང་མཆོག་གི་སར་གཤེགས་ཟིན་པའི་ཡུལ་ཁྱད་པར་ཅན་དེ་དག་ལ་བསྟོད་་་་
པར་བགྱི་ཞེས་པའི་དོན་ཏོ། །གཉིས་པ་ནི་བླ་ན་ཡོད་པའི་མཆོད་པ་དང་། བླ་ན་
མེད་པའི་མཆོད་པ་གཉིས། ། བླ་ན་ཡོད་མེད་ཀྱི་ཁྱད་པར་ནི་བླ་ན་ཡོད་པ་སྟེ་གོང་
ན་བདག་ཉིད་ཆེན་པོ་རྣམས་ཀྱི་ཏིང་ངེ་འཛིན་གྱི་རོལ་བ་ལས་བྱུང་བའི་མཆོད་་་་
པ་མཆོག་རྣམས་ཡོད་པས་བླ་ན་ཡོད་པ་དང་མེད་པའི་ཁྱད་པར་གྱིས་བཞག
ཙམ་མོ། །དེ་ལྟར་བླ་ན་ཡོད་པའི་མཆོད་པ་ནི། མེ་ཏོག་དམ་པ་ཞེས་སོགས་ཀྱིས་
བསྟན་ཏེ། ལྷ་དང་མིའི་ཡུལ་སོགས་ན་ཡོད་པའི་མེ་ཏོག་དམ་པ་སིལ་མར་བཀྲམ་
པ་དང་། འཕྲེང་བར་སྤེལ་བ་དང༌། སིལ་སྙན་དང་པི་ཝཾ་དང་དུང་དང་གླིང་བུ་
སོགས་རོལ་མོའི་བྱེ་བྲག་སྣ་ཚོགས་པ་རྣམས་དང༌། ཙནྡན་ལ་སོགས་པ་དྲི་ཕུན་
སུམ་ཚོགས་པའི་བྱུག་པ་དང་། གོས་དང་རིན་པོ་ཆེ་ལས་བྱས་པའི་གདུགས་
མཆོག་དང་། ཉི་མ་དང་། ཟླ་བ་དང༌། ནོར་བུ་རིན་པོ་ཆེ་ལ་སོགས་པའི་མུན་སེལ་
གྱི་སྣང་བ་འོད་གསལ་བའི་མར་མེ་མཆོག་རྣམས་དང་། ཙན་དན་དཀར་དམར་
དང་ཨ་ཀ་རུ་ལ་སོགས་པའི་བདུག་སྤོས་ཀྱི་དུད་སྤྲིན་རྣམས་ཀྱིས་རྒྱལ་བ་དེ་དག་་་་
ལ་མཆོད་པར་བགྱིད་ཅིང་། གཞན་ཡང་ལྷ་དང་མིའི་གོས་མཆོག་གི་ན་བཟའ་
དམ་པ་རྣམས་དང་། སྐུ་ལུས་ལ་བྱུག་པའི་ཙན་དན་ག་བུར་ལ་སོགས་པར་སྦྱར་
བའི་བྱུག་པའི་དྲི་ཆུ་མཆོག་དང་། ག་བུར་ལ་སོགས་པའི་ཕྱེ་མ་ཐུམ་པོར་བྱས་
287

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པའི་ཕུར་མ་རྒྱ་དང་རྔམས་རི་རབ་ལྟར་སྤུངས་པ་དང་། དེ་དག་ཐམས་ཅད་ཀྱང་
ངོ་མཚར་བའི་བཀོད་པ་ཁྱད་པར་དུ་འཕགས་པ་མཆོག་རྣམས་ཀྱིས་མཆོད་ཡུལ་་་
རྒྱལ་བ་དེ་རྣམས་ལ་མཆོད་པར་བགྱིའོ་ཞེས་པའོ།
།གཉིས་པ་བླ་ན་མེད་པའི་
མཆོད་པ་ནི། མཆོད་པ་གང་རྣམས་ཞེས་སོགས་ཀྱིས་བསྟན་ཏེ། རྫུ